หุ้น,ทองคำสหรัฐพุ่งแรง/น้ำมันร่วง
หุ้นดาวโจนส์ปิดพุ่ง 316.01 จุดด้านราคาน้ำมันร่วง 1.32 ดอลลาร์ ขณะที่ทองคำพุ่ง 14.70 ดอลลาร์ ปิดสูงสูดรอบ 2 เดือน
22 เม.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,137.31 จุด เพิ่มขึ้น 316.01 จุด หรือ +0.93% ดัชนี เอสแอนด์พี 500 ปิดที่ 4,173.42 จุด เพิ่มขึ้น 38.48 จุด หรือ +0.93% ดัชนี แนสแดค ปิดที่ 13,950.22 จุด เพิ่มขึ้น 163.95 จุด หรือ +1.19%
ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดเมื่อวันที่ 21 เม.ย. เนื่องจากนักลงทุนเข้าช้อนซื้อหุ้นที่ร่วงลงอย่างหนักในช่วงที่ผ่านมา
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน ลดลง 1.32 ปิดที่ 61.35 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน ลดลง 1.25 ดอลลาร์ ปิดที่ 65.32 ดอลลาร์ต่อบาร์เรล
สัญญาน้ำมันดิบเวสต์เท็กซัสตลาดนิวยอร์กปิดร่วง หลังสหรัฐเปิดเผยสต็อกน้ำมันดิบเพิ่มขึ้นในสัปดาห์ที่แล้ว นอกจากนี้ ตลาดยังได้รับแรงกดดันจากความกังวลที่ว่า การแพร่ระบาดอย่างหนักของไวรัสโควิด-19 ในหลายประเทศรวมถึงอินเดีย
ราคาทองคำตลาดโคเม็กซ์ งวดส่งมอบเดือนมิถุนายน เพิ่มขึ้น 14.70 ดอลลาร์ ปิดที่ 1,793.10 ดอลลาร์ต่อออนซ์ ปิดสูงสุดในรอบ 2 เดือน